Den Vest-Sjællandske Avis, 1832-10-23
Jmedens Sultanen vakler paa sin Throne giør den nye Konge af Grækenland Tilberedelser til at bestige sin. Den 10de October modtog Konge Otto det diplomatiske Corps Gratulation, som blev præsenteret ved den pavelige Nuntius. Kongens Fløiadjutant, Oberst von Baumgarten, skal modtage den Græske Deputation paa Grændsen. Den Sal, hvori Deputationen skal modtages, er meget prægtig, og dens Jndretning har kostet 700,000 Gylden; den er bedækket med Forgyldninger, Speile og mythologiske Malerier, og i den staaer den Seng, som skal have kostet 400,000 Gylden, og hvori Keiserinderne Josophine og Marie Louise hver have sovet her en Nat. Der hverves nu i Baiern et Corps, som skal følge Kongen til Grækenland. Partierne i Grækenland skulle nu begynde at forlige sig, og at ville alle slutte sig om den nye Konge. Hofraad Thiersch skal have virket meget til dette Formaal. Den nye Franske Conseils-Præsident, Marskal Soult har udstædet en Circulaire til alle civile og militaire Authoriteter; han melder dem der sin Udnævnelse og omtaler den som en Belønning for hans udviste Tienester; han erklærer at Landets Hæder og Sikkerhed er hans Formaal, at han vil ganske følge sin berømte Forgiængers politiske System, som er det sande nationale, da begge Kammerne have erklæret sig derfor, Frankerige kan giøre Regning paa hans Bestræbelser, for at opretholde indvortes Orden og udvortes Fred, hvortil han opfordrer alle de Personer, Circulairen er udstædet til, at medvirke. Ethvert Forsøg paa Uorden skal strengt straffes, vil det styrtede Partie endnu engang forsøge paa at trodse den lovmæssige Authoritet, saa skal der holdes streng Ret over det; thi dets daarlige Forhaabninger maae tilintetgiøres, Forholdsregler skulle tages til at qvæle de sidste Spor af Uroe i nogle Departementer. Anarchiet blev overvundet i Paris den 5te og 6te Juni ved Natinalgardens og Linietroppernes ædle Anstrængelser; Regieringen kiender dets Planer og frygter dem ei. J det vi ville opretholde den indvortes Orden ville vi ogsaa opretholde Freden; i Forbindelse med Magterne, vore Allierede, ville vi beskynde Opløsningen af alle store Europæiske Qvæstioner. Frankerige er frie og agtet; dets Velfærd begynder paa nye at trives, kun nogle Anstrængelser, og vi skulle nyde alle Frugterne af vor hæderfulde Revolution. - 61 nye Pairs ere blevne udnævnede, hvoriblandt Kongens Svoger, Baron Athalin, Professor Cousin, Marskal Grouchy, General Lallemann, den berømte Orientalist Silvesterde Sacy. - Mange Deputerede ankomme allerede til Paris; man taler om at megen Misfornøielse giver sig tilkiende mod det nye Ministerium som træder frem paa en saare energisk Maade; mange af de offentlige Blade have erklæret sig imod det: blandt de nye Pairs ere 18 Generaler; de fire nye Ministre have alle voteret for Pairsværdighedens Arvelighed. – De nyeste Efterretninger fra Paris bebude, at den Hollandske Minister er afreist derfra saasnart han erfarede det nye Cabinets Planer. Man vil vide, at Fiendtligheder mod Holland skulle ufortøvet finde Sted, og at en med Kraft affattet Note fra Hertugen af Broglie til Conferencen er bleven tillige tilsendt alle Medlemmer af det diplomatiske Corps; at der skal være tilstaaet Conferencen en Frist af 10 Dage, inden hvilken Fiendtlighederne skulle begynde; at Marskal Soult skal være Driveflæderen derved, og at de andre Ministre skulle have stemt derfor i Haab om at erholde Majoriteten i Kammerne; Hertugen af Orleans siges at ville afreise til Armeen.